jkorsvik/nowiki_second_scrape_merged huggingface dataset:
Heterogomphus chevrolati

Heterogomphus chevrolati er en bille som hører til gruppen hornbiller i familien skarabider (Scarabaeidae).


== Utseende ==
En stor (opptil 60 millimeter), kraftig, brun til svart, halvblank hornbille. Som vanlig hos hornbiller er det stor forskjell mellom kjønnene, hannene er større, har et krumt horn på hodet og en uthuling foran på pronotum. Hos denne arten er hornet ofte nokså kort og uthulingen uten tenner langs sidene, men med to mer eller mindre tydelige knøler øverst. Hunnene har én knøl på hodet, men ikke horn. Det uthulede området foran på pronotum er hårete. Pronotum er ganske tett punktert hos begge kjønn. Forleggen (protibia) har fire tenner på utsiden som er rettet skrått framover. Dekkvingene er spredt og svakt punkterte.


== Levevis ==
Til tross for at noen av artene er ganske vanlige er det lite man vet om biologien til disse billene. Larvene til de artene der disse er kjente lever i jorda der de spiser dødt, organisk materiale. De voksne billene er aktive om natta og kommer gjerne til lys. Disse artene er ikke regnet som skadedyr.


== Utbredelse ==
Arten er utbredt fra Mexico i nord til Brasil i sør.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Oryctini Mulsant, 1842
Slekten Heterogomphus Burmeister, 1847
Heterogomphus chevrolati Burmeister, 1847


== Kilder ==
Generic Guide to New World Scarab Beetles – Heterogomphus
Dynastidae du monde- sjekkliste over artene Arkivert 5. august 2013 hos Wayback Machine.


== Eksterne lenker ==
Bilder av arten
Kort beskrivelse av arten og bilder Arkivert 23. oktober 2017 hos Wayback Machine.
(en) Heterogomphus chevrolati i Encyclopedia of Life 
(en) Heterogomphus chevrolati i Global Biodiversity Information Facility 
(en) Kategori:Heterogomphus chevrolati – bilder, video eller lyd på Wikimedia Commons 
Heterogomphus chevrolati – detaljert informasjon på Wikispecies 
(en) Heterogomphus – kategori av bilder, video eller lyd på Commons
De hundre versenes avhandling

De hundre versenes avhandling (sanskrit: Śatakaśāstra og Śataśāstra; tradisjonell kinesisk: 百論; pinyin: Bailun) er en kommentar til vers som ble skrevet av Āryadeva. Kommentaren ble skrevet av Vasu.
Teksten er en av tre tekster som er sentrale i østasiatisk madhyamaka, eller «de tre avhandlingers skole».


== Referanser ==
Lucila Engels-Boskaljon

Lucila Engels-Boskaljon (født 19. august 1920 i Willemstad, død 1993) var en curaçaosk kunstner.


== Liv og virke ==

Engels-Boskaljon begynte å male under andre verdenskrig. Hun arbeidet med oljemaleri, men laget også mosaikker og veggmalerier. Hun deltok på kunstbiennalene i São Paulo i 1961 og 1967. Engels-Boskaljon stilte ut arbeider utenlands i Amsterdam i Nederland (1948, 1957 og 1983), Caracas i Venezuela (1955 og 1969), Den dominikanske republikk (1963), New York i USA (1967), Nederland (vandreutstilling, 1967) og Colombia (1975). Stilen hennes beskrives som «fargerik og romantisk ekspresjonisme».Hun var datter av Rudolf Boskaljon og barnebarn av Johannes Boskaljon. I 1939 giftet hun seg med Chris Engels.


== Referanser ==


== Eksterne lenker ==
Stroomzigt, cultureel erfgoed van Chris en Lucila Engels (nederlandsk)
Maximiliano Nepomuceno

Maximiliano «Max» Felino Nepomuceno (født 1908, død 1975) var en kunstner fra Curaçao.
Nepomuceno arbeidet på Shells oljeraffineri og som havnearbeider. Som kunstner var han selvlært. Han laget skulpturer av metall, ofte skrapmetall, som så ble malt. Motivene kunne være hentet fra dagliglivet, være basert på historiske eller religiøse personer eller figurer fra folkloren, men kunne også være basert på mer abstrakte ideer og tema. Stilen hans er omtalt som primitiv realisme, selv kalte han kunsten sin bleki kòrtá (klippet blikk).Arbeidene hans vant gradvis anerkjennelse som kunst. Nepomuceno nevnes som en av de viktigste naive kunstnere fra Curaçao i det 20. århundret. En privat samling av hans kunst ble donert til Landhuis Bloemhof, der kunstverk er utstilt. Han er også representert i Curaçaosch Museum.


== Referanser ==
Hipólito Ocalia

Hipólito Ocalia (født 22. juli 1916 på Curaçao, død 20. april 1984 samme sted) var en kunstner fra Curaçao.
Ocalia malte i olje på tre. Hans fargerike malerier omtales som naiv kunst. I 1971 grunnla han Fundashon di Artista.Selv om han holdt sin første utstilling i 1965, ble han kjent først etter sin død. I 1988 og 1991 ble malerier utstilt i Nederland og på Curaçao, mens det i 1995 ble arrangert en soloutstilling av Ocalias kunst. Hans kunst er representert i Curaçaosch Museum, samt i Stichting voor Culturele Samenwerking (Sticusa) og Stedelijk Museum Amsterdam i Nederland.


== Referanser ==
Leon Balogun

Leon Balogun (født 28. juni 1988) er en tyskfødt nigeriansk fotballspiller som spiller for den engelske klubben Queens Park Rangers FC.


== Landslaget ==
Han ble tatt ut i Nigerias tropp til VM i fotball 2018 i Russland.


== Referanser ==


== Eksterne lenker ==
(en) Leon Balogun – Transfermarkt 
(en) Leon Balogun – national-football-teams.com 
(en) Leon Balogun – WorldFootball.net 
(en) Leon Balogun – Soccerbase.com 
(en) Leon Balogun – FootballDatabase.eu 
(de) Leon Balogun – fussballdaten.de 
(en) Leon Balogun – Soccerway 
(en) Leon Balogun – FBref 
(es) Leon Balogun – as.com
Uche Henry Agbo

Uche Henry Agbo (født 4. desember 1995) er en nigeriansk fotballspiller som spiller for den slovakiske klubben ŠK Slovan Bratislava.


== Referanser ==


== Eksterne lenker ==
(en) Uche Henry Agbo – UEFA 
(en) Uche Henry Agbo – Transfermarkt 
(en) Uche Henry Agbo – WorldFootball.net 
(en) Uche Henry Agbo – FootballDatabase.eu 
(en) Uche Henry Agbo – Soccerway 
(en) Uche Henry Agbo – PlaymakerStats.com 
(en) Uche Henry Agbo – FBref 
(es) Uche Henry Agbo – as.com
Moses Simon

Moses Daddy-Ajala Simon (født 12. juli 1995) er en nigeriansk fotballspiller som spiller for den franske klubben FC Nantes.


== Referanser ==


== Eksterne lenker ==
(fr) Moses Simon – LÉquipe 
(en) Moses Simon – Transfermarkt 
(en) Moses Simon – national-football-teams.com 
(en) Moses Simon – WorldFootball.net 
(en) Moses Simon – FootballDatabase.eu 
(en) Moses Simon – Soccerway 
(en) Moses Simon – FBref
Even Rejerson

Even Rejerson (født 22. oktober 1826 i Laudal, død 11. desember 1890 i Kristiania) var stortingsmann fra 1871 til 1888 for Lister og Mandals amt. Han var hele tiden medlem av protokollkomiteen, fra 1880 komiteens sekretær. Fra 1887 var han også statsrevisor.
Etter å ha gått ut av Holt seminar i 1846, var han lærer i Holum til 1852. Så var han lærer andre steder et par år før han kom tilbake til Holum som lærer og kirkesanger fra 1856 til 1888. Fra 1866 til 1889 var han med i kommunestyret, han var varaordfører i 16 år og ordfører i fire år, var forlikskommissær og hadde flere andre kommunale verv. 


== Referanser ==


== Kilder ==
Tallak Lindstøl:Stortinget og Statsraadet 1814-1914. Kristiania, 1914 side 709
Biografisk informasjon om    Even Rejerson   , NSD Norsk senter for forskningsdatas politikerarkiv (nedlagt)


== Eksterne lenker ==
(no) Even Rejerson hos Norsk senter for forskningsdata
Ikechukwu Ezenwa

Ikechukwu Ezenwa (født 16. oktober 1988) er en nigeriansk fotballspiller som spiller for den nigerianske klubben Enyimba International FC.


== Landslaget ==
Han ble tatt ut i Nigerias tropp til VM i fotball 2018 i Russland.


== Referanser ==


== Eksterne lenker ==
(en) Ikechukwu Ezenwa – Olympedia 
(en) Ikechukwu Ezenwa – FIFA 
(en) Ikechukwu Ezenwa – Transfermarkt 
(en) Ikechukwu Ezenwa – national-football-teams.com 
(en) Ikechukwu Ezenwa – WorldFootball.net 
(en) Ikechukwu Ezenwa – FootballDatabase.eu 
(en) Ikechukwu Ezenwa – Soccerway 
(en) Ikechukwu Ezenwa – FBref
Kristin Hjelstuen

Kristin Hjelstuen (født 19. august 1994 i Oslo) er en norsk skiskytter. Hun vant Norgescupen i skiskyting 2016/17. 
Hun flyttet til Lillehammer 17 år gammel, for å gå Norges Toppidrettsgymnas.


== Idrettskarriere ==


=== 2013-14 ===
Hjelstuen deltok i NM i rulleskiskyting 2013, og kom der på sjuendeplass på sprinten i klassen K20/21, og hun kom også på sjuendeplass i den påfølgende jaktstarten.Hun deltok i Junior-NM i skiskyting 2014, der hun fikk bronse på normaldistansen i klassen K20/21. Hun fikk også sølv på stafetten i klassen K17/21. På sprinten kom hun på fjerdeplass. Hun vant to av rennene i Norgescupen i skiskyting for junior 2013/14, og vant klassen K20/21 med til sammen 192 poeng.


=== 2014-15 ===
I NM i rulleskiskyting 2014 kom hun på 14.-plass i sprinten i klassen K20/21, og hun kom på 12.-plass på jaktstarten.Hun deltok i NM i mix-stafett på Østre Toten, der Oslo og Akershus' førstelag fikk bronse. I Junior-NM i skiskyting 2015 deltok hun igjen i klassen K20/21, og kom på ellevteplass på både normaldistansen og sprinten, og hun kom på 19.-plass på stafetten med Oslo og Akershus' andrelag. 
Hjelstuen fikk til sammen 133 poeng i Norgescupen i skiskyting for junior 2014/15, og kom med det på 13.-plass.


=== 2015-16 ===
I august deltok hun i NM i rulleskiskyting 2015, der hun kom på 19.-plass på sprinten og 16.-plass på den påfølgende jaktstarten.Hun deltok i Junior-NM i skiskyting 2016, og kom der på fjerdeplass på sprinten og på normaldistansen. Hun fikk én medalje under NM i skiskyting 2016, sølv på stafetten sammen med Oslo og Akershus' andrelag. Individuelt kom hun på 20.-plass på sprinten og 13.-plass på jaktstarten. Hun kom også på 13.-plass på fellesstarten. 
Hun vant ett av rennene under Norgescupen i skiskyting 2015/16, og kom på tredjeplass sammenlagt.


=== 2016-17 ===
Hun kom på 13.-plass på sprinten under NM i rulleskiskyting 2016, og kom på 12.-plass på jaktstarten. 
I NM for mixlag 2017 deltok hun på Oslo og Akershus' førstelag som kom på fjerdeplass. Hjelstuen fikk gull på stafetten under hoved-NM, der hun gikk på Oslo og Akershus' andrelag sammen Rikke Hald Andersen og Thekla Brun-Lie. Hun kom på 12.-plass i sprinten i NM, og 13.-plass på jaktstarten. På fellesstarten kom hun på 29.-plass. 
I Norgescupen i skiskyting 2016/17 fikk hun til sammen 335 poeng, og vant norgescupen denne sesongen.


== Referanser ==


== Eksterne lenker ==
(en) Kristin Hjelstuen – FIS (langrenn) 
Kristin Hjelstuens blogg
Heterogomphus schoenherri

Heterogomphus schoenherri er en bille som hører til gruppen hornbiller i familien skarabider (Scarabaeidae).


== Utseende ==
En stor (ca. 50 millimeter), kraftig, brun til svart, halvblank hornbille. Som vanlig hos hornbiller er det stor forskjell mellom kjønnene, hannene er større, har et krumt horn på hodet og en uthuling foran på pronotum. Hos denne arten er hornet langt, tynt og krumt og uthulingen stor, med et bredt framspring fra pronotum som ligger som et tak over den fremre delen. Hunnene har én liten knøl på hodet, men ikke horn. Det uthulede området foran på pronotum er hårete, hårene gulrøde, undersiden er kledt med lignende hår. Pronotum er ganske tett punktert hos begge kjønn, mne med et blankt område i midten, dette er størst hos hannen. Forleggen (protibia) har fire tenner på utsiden som er rettet skrått framover. Dekkvingene er tett, rynkete punkterte.


== Levevis ==
Til tross for at noen av artene er ganske vanlige er det lite man vet om biologien til disse billene. Larvene til de artene der disse er kjente lever i jorda der de spiser dødt, organisk materiale. De voksne billene er aktive om natta og kommer gjerne til lys. Disse artene er ikke regnet som skadedyr.


== Utbredelse ==
Arten er utbredt i Panama, Colombia, Venezuela og Ecuador.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Oryctini Mulsant, 1842
Slekten Heterogomphus Burmeister, 1847
Heterogomphus schoenherri Burmeister, 1847
Heterogomphus schoenherri schoenherri Burmeister, 1847
Heterogomphus schoenherri whymperi Bates, 1891 - noen ganger regnet som en egen art


== Kilder ==
Generic Guide to New World Scarab Beetles – Heterogomphus
Dynastidae du monde- sjekkliste over artene Arkivert 5. august 2013 hos Wayback Machine.


== Eksterne lenker ==
Bilder av arten
(en) Heterogomphus schoenherri i Encyclopedia of Life 
(en) Heterogomphus schoenherri i Global Biodiversity Information Facility 
(en) Kategori:Heterogomphus schoenherri – bilder, video eller lyd på Wikimedia Commons 
Heterogomphus schoenherri – detaljert informasjon på Wikispecies 
(en) Heterogomphus – kategori av bilder, video eller lyd på Commons
Allan Pettersson

Gustaf Allan Pettersson (født 19. september 1911, død 20. juni 1980 i Maria Magdalena församling i Stockholm) var en svensk komponist.


== Biografi ==
Pettersson levde størstedelen av sitt liv på Södermalm i Stockholm, der han vokste opp i fattige kår. I barneårene begynte han å spille fiolin, angivelig på eget initiativ. Han viste seg etter kort tid å besitte et stort musikalsk talent. Årene 1939-1951 var han ansatt hos Stockholms Konsertförenings orkester, og under 1940-tallet studerte han dessuten komposisjon. Petterssons komposisjoner tilhører ikke noen bestemt stil, men utgjør en blanding av tradisjonelle og modernistiske uttrykksformer.Under de senere årene av sitt liv led Pettersson av reumatisme.


== Produksjon ==
Petterssons musikalske produksjon består hovedsakelig av hans 17 symfonier (hvorav den første og siste forble uferdige). Den syvende symfonien, som hadde urpremiere i april 1968, regnes gjerne for å være hans store gjennombrudd. De fleste av Petterssons symfonier - med unntak av nr. 3, 8 og 12 - er uten inndeling i satser.
Utenom symfoniene komponerte Pettersson dessuten, blant annet, tre konserter for strykeorkester og to konserter for fiolin.


== Referanser ==


== Eksterne lenker ==
(en) Allan Pettersson på Internet Movie Database 
(da) Allan Pettersson på Filmdatabasen 
(en) Allan Pettersson på Discogs 
(en) Allan Pettersson på MusicBrainz 
(en) Allan Pettersson på Spotify 
(en) Allan Pettersson på AllMusic
John Ogu

John Ogu Ugochukwu (født 20. april 1988) er en nigeriansk fotballspiller som fra 30. juni 2019 er klubbløs.


== Landslaget ==
Han ble tatt ut i Nigerias tropp til VM i fotball 2018 i Russland.


== Referanser ==


== Eksterne lenker ==
(en) John Ugochukwu – FIFA 
(en) John Ugochukwu – UEFA 
(en) John Ugochukwu – Transfermarkt 
(en) John Ugochukwu – national-football-teams.com 
(en) John Ugochukwu – WorldFootball.net 
(en) John Ugochukwu – FootballDatabase.eu 
(en) John Ugochukwu – Soccerway 
(en) John Ugochukwu – PlaymakerStats.com 
(en) John Ugochukwu – FBref 
(es) John Ugochukwu – as.com
Heterogomphus dilaticollis

Heterogomphus dilaticollis er en bille som hører til gruppen hornbiller i familien skarabider (Scarabaeidae).


== Utseende ==
En stor (ca. 40 millimeter), kraftig, svart, halvblank hornbille. Som vanlig hos hornbiller er det stor forskjell mellom kjønnene, hannene er større, har et horn på hodet og en uthuling foran på pronotum. Hos denne arten er hornet ganske kort og uthulingen liten, med en spiss knøl på hver side. Hunnen har ikke horn. Pronotum er ganske tett punktert hos begge kjønn, men med et blankt område i midten bak. Forleggen (protibia) har fire tenner på utsiden som er rettet skrått framover. Dekkvingene er ganske lite punkterte, blanke. Undersiden har lange, gulaktige hår.


== Levevis ==
Til tross for at noen av artene er ganske vanlige er det lite man vet om biologien til disse billene. Larvene til de artene der disse er kjente lever i jorda der de spiser dødt, organisk materiale. De voksne billene er aktive om natta og kommer gjerne til lys. Disse artene er ikke regnet som skadedyr.


== Utbredelse ==
Arten er utbredt i Colombia, Venezuela, Peru og Ecuador.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Oryctini Mulsant, 1842
Slekten Heterogomphus Burmeister, 1847
Heterogomphus dilaticollis Burmeister, 1847


== Kilder ==
Generic Guide to New World Scarab Beetles – Heterogomphus
Dynastidae du monde- sjekkliste over artene Arkivert 5. august 2013 hos Wayback Machine.


== Eksterne lenker ==
(en) Heterogomphus dilaticollis i Encyclopedia of Life 
(en) Heterogomphus dilaticollis i Global Biodiversity Information Facility 
Heterogomphus dilaticollis – detaljert informasjon på Wikispecies 
(en) Heterogomphus – kategori av bilder, video eller lyd på Commons
Heterogomphus ulysses

Heterogomphus ulysses er en bille som hører til gruppen hornbiller i familien skarabider (Scarabaeidae).


== Utseende ==
En stor (ca. 35-60 millimeter), kraftig, svart, blank hornbille, en ev de største og kraftigste artene i slekten Heterogomphus. Som vanlig hos hornbiller er det stor forskjell mellom kjønnene, hannene er større, har et krumt horn på hodet og en uthuling foran på pronotum. Hos denne arten er hornet langt mne ganske kraftig og uthulingen stor, med to brede framspring fra pronotum over. Hunnene har én liten knøl på hodet, men ikke horn. Det uthulede området foran på pronotum har kraftig, nettmasket, litt rynkete mikroskulptur og oppstående, brungule hår, undersiden er kledt med lignende hår. Pronotum er ganske tett punktert hos begge kjønn, hos hannen med et blankt område i midten, hos hunnen er hele pronotum tett og grovt punktert. Forleggen (protibia) har fire tenner på utsiden som er rettet skrått framover. Dekkvingene er fint punkterte og blanke.


== Levevis ==
Til tross for at noen av artene er ganske vanlige er det lite man vet om biologien til disse billene. Larvene til de artene der disse er kjente lever i jorda der de spiser dødt, organisk materiale. De voksne billene er aktive om natta og kommer gjerne til lys. Disse artene er ikke regnet som skadedyr.


== Utbredelse ==
Arten er utbredt i Colombia, Peru og Brasil.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien hornbiller, Dynastinae MacLeay, 1819
Stammen Oryctini Mulsant, 1842
Slekten Heterogomphus Burmeister, 1847
Heterogomphus ulysses Burmeister, 1847
Heterogomphus ulysses duponti Burmeister, 1847
Heterogomphus ulysses ulysses Burmeister, 1847


== Kilder ==
Generic Guide to New World Scarab Beetles – Heterogomphus
Dynastidae du monde- sjekkliste over artene Arkivert 5. august 2013 hos Wayback Machine.


== Eksterne lenker ==
(en) Heterogomphus ulysses i Encyclopedia of Life 
(en) Heterogomphus ulysses i Global Biodiversity Information Facility 
Heterogomphus ulysses – detaljert informasjon på Wikispecies 
(en) Heterogomphus – kategori av bilder, video eller lyd på Commons
Heterogomphus telamon

Heterogomphus telamon er en bille som hører til gruppen hornbiller i familien skarabider (Scarabaeidae).


== Utseende ==
En stor, kraftig, svart, blank hornbille.


== Levevis ==
Til tross for at noen av artene er ganske vanlige er det lite man vet om biologien til disse billene. Larvene til de artene der disse er kjente lever i jorda der de spiser dødt, organisk materiale. De voksne billene er aktive om natta og kommer gjerne til lys. Disse artene er ikke regnet som skadedyr.


== Utbredelse ==
Arten er utbredt i Fransk Guyana, Surinam og Brasil.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien hornbiller, Dynastinae MacLeay, 1819
Stammen Oryctini Mulsant, 1842
Slekten Heterogomphus Burmeister, 1847
Heterogomphus telamon (Burmeister, 1847)


== Kilder ==
Generic Guide to New World Scarab Beetles – Heterogomphus
Dynastidae du monde- sjekkliste over artene Arkivert 5. august 2013 hos Wayback Machine.


== Eksterne lenker ==
Bilder av arten
(en) Heterogomphus telamon i Encyclopedia of Life 
(en) Heterogomphus telamon i Global Biodiversity Information Facility 
Heterogomphus telamon – detaljert informasjon på Wikispecies 
(en) Heterogomphus – kategori av bilder, video eller lyd på Commons
Mensur (musikk)

Denne artikkelen omhandler størrelsesforhold i musikkinstrumenter. For mensur i betydningen tonevarighet, se mensuralnotasjon.Mensur er et begrep for oppmåling og størrelsesforhold hos musikkinstrumenter eller instrumentdeler (f.eks. orgelpiper). Mensur er et uttrykk for et grunnleggende design som gir seg uttrykk i instrumentet klanglige egenskapene. 


== Strengeinstrumenter ==
I snever forstand er strengeinstrumenters mensur et mål på den fritt svingende strengens lengde, målt mellom instrumentets sadel og stol. I videre forstand står mensur for flere grunnleggende mål på et strengeinstrument, som lengden på halsen, høyden på sargen, bredden på instrumentkroppen og annet. 


== Blåseinstrumenter ==

For blåseinstrumenter er mensur en betegnelse på forholdet mellom rørets diameter og lengde, og på munnstykkets dimensjoner. For instrumenter med trang mensur har røret en sylinderformet (mange tromboner) eller en svakt konisk boring (naturtrompet) og et stort sjallstykke. I motsatt ende finner en instrumenter med vid mensur, dvs. et svært konisk formet rør og et mindre sjallstykke, eksempelvis flygelhorn, tuba og lignende). Jo trangere mensur, desto mer rik på overtoner blir tonen. Instrumenter med snever mensur, som trompet og trombone, får på grunn av det store antallet harmoniske overtoner en skarp, gjennomtrengende klang. Instrumenter med vid mensur har en rundere tone, da overtonene blir langt svakere.


== Kirkeorgler ==
For kirkeorgler er mensur i vid forstand alle målene til en orgelpipe og hvordan dette målet endrer seg over en rekke orgelpiper. I snevrere forstand er mensur forholdet mellom orgelpipas lengde og diameter.  Mensuren har stor betydning for pipenes klangfarge, og i likhet med for blåseinstrumenter vil en orgelpipe med vid mensur produsere en rund tone, mens en med trang mensur gir en skarpere tone.


== Litteratur ==
Alfons Huber: «Mensur» i Oesterreichisches Musiklexikon. Onlineutgaven, Wien 2002 ff., ISBN 3-7001-3077-5.
Heterogomphus bourcieri

Heterogomphus bourcieri er en bille som hører til gruppen hornbiller i familien skarabider (Scarabaeidae).


== Utseende ==
En stor, kraftig, rødbrun til svart, halvblank hornbille. Som vanlig hos hornbiller er det stor forskjell mellom kjønnene, hannene er større, har et horn på hodet og en uthuling foran på pronotum. Hos denne arten er hannens pronotum påfallende stort og bredt, tydelig bredere enn dekkvingene. Hornet i pannen er kort og spisst, på pronotum er det to spisse knøler øverst oppe. Hunnene har én knøl på hodet, men ikke horn, ofte også antydning til knøler på pronotum. Pronotum er ganske tett punktert hos begge kjønn. Forleggen (protibia) har fire tenner på utsiden som er rettet skrått framover. Dekkvingene er tett punkterte, men likevel blanke, punktene danner delvis rader.


== Levevis ==
Til tross for at noen av artene er ganske vanlige er det lite man vet om biologien til disse billene. Larvene til de artene der disse er kjente lever i jorda der de spiser dødt, organisk materiale. De voksne billene er aktive om natta og kommer gjerne til lys. Disse artene er ikke regnet som skadedyr.


== Utbredelse ==
Arten er utbredt fra Colombia, Ecuador og Brasil.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien hornbiller, Dynastinae MacLeay, 1819
Stammen Oryctini Mulsant, 1842
Slekten Heterogomphus Burmeister, 1847
Heterogomphus bourcieri Guérin-Ménéville, 1851


== Kilder ==
Generic Guide to New World Scarab Beetles – Heterogomphus
Dynastidae du monde- sjekkliste over artene Arkivert 5. august 2013 hos Wayback Machine.


== Eksterne lenker ==
Bilder av arten
(en) Heterogomphus bourcieri i Encyclopedia of Life 
(en) Heterogomphus bourcieri i Global Biodiversity Information Facility 
Heterogomphus bourcieri – detaljert informasjon på Wikispecies 
(en) Heterogomphus – kategori av bilder, video eller lyd på Commons